Festîvala Tîyatroyî ya 1. a Wanî  ke hetê Tîyatroyê Mencelî ra bi şîarê ‘Kayêk, xîyalêk û Azadîye‘ yena viraştene, ci rê eleqayêko gird esto.
Vizêr hetê hunermedanê Tîyatroyê Mencelî ra kayê "Kozik" î raya dîyine vejîya verê şarî.
Saetanê şanî de zî hetê Teatra Jiyana Nû ke pabesteya Merkezê Kulturî yê Mezopotamya  (MKM) ya,  kayê komedî Bêrû (Bêrî) ke goreyê  kayê Dario Fo  ameyo hadrekerdene û mekanîzmayê binateyê dewlete û şarî geno dest,  ame ramojnayene. Kayo ke rejîsorîya ci Nazmî Karahanî kerdo, kurdkî ame kaykerdene.
FESTÎVALE  DE EWRO
Çarçiweya Festîvale de ewro saete 15.00 de kayê ‘‘Bêrû‘‘, saet 19.00 de zî kayê "Şatonun Altında" (Binê Şato de)  do bêrî ramojnayene.
